title: Εκτελεστικός κανονισμός (ΕΕ) 2016/248 της Επιτροπής, της 17ης Δεκεμβρίου 2015, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ενωσιακή ενίσχυση για την προμήθεια και τη διανομή φρούτων και λαχανικών, μεταποιημένων φρούτων και λαχανικών και προϊόντων μπανάνας στο πλαίσιο του προγράμματος προώθησης της κατανάλωσης φρούτων και λαχανικών στα σχολεία και τον καθορισμό της ενδεικτικής κατανομής για την ενίσχυση αυτή

text:
               23.2.2016

               EL

               Επίσημη Εφημερίδα της Ευρωπαϊκής Ένωσης

               L 46/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/248 ΤΗΣ ΕΠΙΤΡΟΠΉΣ
   της 17ης Δεκεμβρίου 2015
   για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ενωσιακή ενίσχυση για την προμήθεια και τη διανομή φρούτων και λαχανικών, μεταποιημένων φρούτων και λαχανικών και προϊόντων μπανάνας στο πλαίσιο του προγράμματος προώθησης της κατανάλωσης φρούτων και λαχανικών στα σχολεία και τον καθορισμό της ενδεικτικής κατανομής για την ενίσχυση αυτή
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 25,
   Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (2), και ιδίως το άρθρο 62 παράγραφος 2 στοιχεία α) έως δ) και το άρθρο 64 παράγραφος 7 στοιχείο α),
   Έχοντας υπόψη τον κανονισμό (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (3), και ιδίως το άρθρο 5 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1308/2013 αντικατέστησε τον κανονισμό (ΕΚ) αριθ. 1234/2007 του Συμβουλίου (4) και θέσπισε νέους κανόνες όσον αφορά το πρόγραμμα προώθησης της κατανάλωσης φρούτων και λαχανικών στα σχολεία (εφεξής «το πρόγραμμα»). Επίσης, εξουσιοδοτεί την Επιτροπή να εκδίδει τις σχετικές κατ' εξουσιοδότηση και εκτελεστικές πράξεις. Για να εξασφαλιστεί η εύρυθμη λειτουργία του προγράμματος στο νέο νομικό πλαίσιο, πρέπει να θεσπιστούν ορισμένοι κανόνες με την έκδοση κατ' εξουσιοδότηση και εκτελεστικών πράξεων. Οι εν λόγω πράξεις θα πρέπει να αντικαταστήσουν τον κανονισμό (ΕΚ) αριθ. 288/2009 της Επιτροπής (5), ο οποίος καταργήθηκε με τον κατ' εξουσιοδότηση κανονισμό (ΕΕ) 2016/247. (6).

               (2)

               Σύμφωνα με το άρθρο 23 παράγραφος 2 του κανονισμού (ΕΕ) αριθ. 1308/2013, τα κράτη μέλη που επιθυμούν να συμμετάσχουν στο πρόγραμμα πρέπει να εκπονήσουν προηγουμένως στρατηγική για την εφαρμογή του. Για να καταστεί δυνατή η αξιολόγηση της εφαρμογής του προγράμματος, θα πρέπει να καθοριστούν οι συνιστώσες της στρατηγικής.

               (3)

               Για τη διασφάλιση της ορθής διοικητικής και δημοσιονομικής διαχείρισης, τα κράτη μέλη που εφαρμόζουν το πρόγραμμα θα πρέπει να υποβάλλουν ετησίως αίτηση χορήγησης ενωσιακής ενίσχυσης.

               (4)

               Θα πρέπει να καθοριστεί τόσο το περιεχόμενο όσο και η συχνότητα υποβολής των αιτήσεων από τους αιτούντες ενίσχυση, καθώς και οι κανόνες υποβολής των αιτήσεων αυτών. Επιπλέον, θα πρέπει να αποσαφηνιστεί ποια δικαιολογητικά απαιτούνται για την υποβολή αίτησης ενίσχυσης. Θα πρέπει επίσης να προβλεφθούν οι κυρώσεις που θα επιβάλλει η αρμόδια αρχή σε περίπτωση εκπρόθεσμης υποβολής της αίτησης ενίσχυσης.

               (5)

               Οι όροι για την καταβολή της ενίσχυσης θα πρέπει να αποσαφηνιστούν περαιτέρω ώστε να λαμβάνεται υπόψη η διάκριση μεταξύ της ενίσχυσης για την προμήθεια και τη διανομή των προϊόντων και της ενίσχυσης για την παρακολούθηση, την αξιολόγηση, τη δημοσιοποίηση και συνοδευτικές ενέργειες. Θα πρέπει να προσδιοριστεί επακριβώς το περιεχόμενο των δικαιολογητικών που απαιτούνται για την υποβολή αίτησης ενίσχυσης.

               (6)

               Για την αξιολόγηση της αποτελεσματικότητας του προγράμματος, τα κράτη μέλη θα πρέπει να κοινοποιούν στην Επιτροπή τα αποτελέσματα και τις διαπιστώσεις τους στο πλαίσιο της παρακολούθησης και αξιολόγησης του προγράμματος. Για λόγους σαφήνειας, είναι σκόπιμο να καθοριστεί ημερομηνία για την κοινοποίηση της έκθεσης αξιολόγησης και των αποτελεσμάτων της παρακολούθησης στην Επιτροπή. Η Επιτροπή θα πρέπει να δημοσιεύει τα εν λόγω έγγραφα.

               (7)

               Για την αποτελεσματική προστασία των οικονομικών συμφερόντων της Ένωσης, θα πρέπει να ληφθούν κατάλληλα μέτρα ελέγχου για την καταπολέμηση των παρατυπιών και των περιπτώσεων απάτης. Τα εν λόγω μέτρα ελέγχου θα πρέπει να περιλαμβάνουν πλήρεις διοικητικούς ελέγχους, οι οποίοι θα συμπληρώνονται από επιτόπιους ελέγχους. Θα πρέπει να καθοριστούν το πεδίο, το περιεχόμενο, το χρονοδιάγραμμα και οι λεπτομέρειες όσον αφορά την υποβολή εκθέσεων για τα εν λόγω μέτρα ελέγχου, ώστε να διασφαλιστεί η ισότιμη και ομοιόμορφη προσέγγιση μεταξύ των κρατών μελών, αφού ληφθούν υπόψη οι διαφορετικοί τρόποι εφαρμογής του προγράμματος.

               (8)

               Τα αχρεωστήτως καταβληθέντα ποσά θα πρέπει να ανακτώνται σύμφωνα με τον εκτελεστικό κανονισμό (ΕΕ) αριθ. 809/2014 της Επιτροπής (7).

               (9)

               Σύμφωνα με το άρθρο 23 παράγραφος 10 του κανονισμού (ΕΕ) αριθ. 1308/2013, το κοινό πρέπει να ενημερώνεται δεόντως για τη χρηματοδοτική συνεισφορά της Ένωσης στο πρόγραμμα. Εκτός από τις διατάξεις σχετικά με την αφίσα που προβλέπονται στον κατ' εξουσιοδότηση κανονισμό (ΕΕ) 2016/247, είναι σκόπιμο να θεσπιστούν κανόνες σχετικά με την προβολή του προγράμματος και τη χρήση του εμβλήματος της Ένωσης. Είναι επίσης σκόπιμο να επιτραπεί η μεταβατική χρήση των αφισών και άλλων διαφημιστικών μέσων που χρησιμοποιούνται επί του παρόντος, για περιορισμένο χρονικό διάστημα.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής και ορισμός
   1.   Ο παρών κανονισμός θεσπίζει κανόνες για την εφαρμογή των κανονισμών (ΕΕ) αριθ. 1308/2013 και (ΕΕ) αριθ. 1370/2013 όσον αφορά την ενωσιακή ενίσχυση για την προμήθεια και τη διανομή φρούτων και λαχανικών, μεταποιημένων φρούτων και λαχανικών και προϊόντων μπανάνας (εφεξής «τα προϊόντα») στα παιδιά, καθώς και για ορισμένες συναφείς δαπάνες, στο πλαίσιο του προγράμματος προώθησης της κατανάλωσης φρούτων και λαχανικών στα σχολεία, το οποίο αναφέρεται στο άρθρο 23 του κανονισμού (ΕΕ) αριθ. 1308/2013 (εφεξής «το πρόγραμμα»).
   2.   Για τους σκοπούς του προγράμματος, ως «σχολικό έτος» νοείται το χρονικό διάστημα από την 1η Αυγούστου έως τις 31 Ιουλίου του επόμενου έτους.
   Άρθρο 2
   Στρατηγική των κρατών μελών
   1.   Η στρατηγική των κρατών μελών, όπως αναφέρεται στο άρθρο 23 παράγραφος 2 του κανονισμού (ΕΕ) αριθ. 1308/2013 και στο άρθρο 2 του κατ' εξουσιοδότηση κανονισμού (ΕΕ) 2016/247, περιλαμβάνει τουλάχιστον τα ακόλουθα στοιχεία:

               α)

               το γεωγραφικό και διοικητικό επίπεδο στο οποίο θα εφαρμοστεί το πρόγραμμα·

               β)

               τη διάρκεια της στρατηγικής·

               γ)

               πληροφορίες σχετικά με το επίπεδο κατανάλωσης των σχετικών προϊόντων, εφόσον είναι διαθέσιμες·

               δ)

               τους επιχειρησιακούς στόχους στο πλαίσιο του προγράμματος και τους προς επίτευξη στόχους·

               ε)

               εάν πρόκειται για παράταση υφιστάμενου εθνικού σχολικού προγράμματος ή τη βελτίωση της αποτελεσματικότητάς του με πόρους της Ένωσης, τα μέτρα που έχουν ληφθεί για την εξασφάλιση της προστιθέμενης αξίας του προγράμματος·

               στ)

               τον εκτιμώμενο προϋπολογισμό ή ποσοστό του προϋπολογισμού για τις βασικές συνιστώσες του προγράμματος·

               ζ)

               την ομάδα-στόχο·

               η)

               τον κατάλογο των προϊόντων που παρέχονται στο πλαίσιο του προγράμματος·

               θ)

               τους στόχους και το περιεχόμενο των συνοδευτικών ενεργειών·

               ι)

               περιγραφή του τρόπου συμμετοχής των εμπλεκόμενων μερών·

               ια)

               πληροφορίες σχετικά με τις ρυθμίσεις για τη διανομή των προϊόντων και τις διαδικασίες επιλογής των προμηθευτών·

               ιβ)

               τα μέτρα που έχουν ληφθεί για την προβολή της παροχής ενίσχυσης από την Ένωση, ακόμη και στις περιπτώσεις στις οποίες η στρατηγική επιτρέπει να καταναλώνονται τα συνήθη σχολικά γεύματα ταυτόχρονα με τα προϊόντα που χρηματοδοτούνται στο πλαίσιο του προγράμματος·

               ιγ)

               τις δομές και τα μέσα για την παρακολούθηση και αξιολόγηση του προγράμματος σύμφωνα με το άρθρο 8 του κατ' εξουσιοδότηση κανονισμού (ΕΕ) 2016/247, καθώς και για τους ελέγχους που προβλέπονται στα άρθρα 7 και 8 του παρόντος κανονισμού.

         2.   Η Επιτροπή δημοσιεύει τις στρατηγικές των κρατών μελών.
   Άρθρο 3
   Υποβολή των αιτήσεων ενίσχυσης από τα κράτη μέλη
   Τα κράτη μέλη υποβάλλουν τις αιτήσεις ενίσχυσης για το επόμενο σχολικό έτος έως τις 31 Ιανουαρίου κάθε έτους. Οι αιτήσεις περιέχουν τα ακόλουθα στοιχεία:

               α)

               την ενδεικτική κατανομή των ενισχύσεων που παρατίθεται στο παράρτημα·

               β)

               το αιτούμενο ποσό αν δεν προβλέπεται να χρησιμοποιηθεί ολόκληρο το ποσό της ενδεικτικής κατανομής·

               γ)

               την πρόθεση να χρησιμοποιηθεί μεγαλύτερο ποσό από εκείνο της ενδεικτικής κατανομής και το αιτούμενο μέγιστο επιπλέον ποσό σε περίπτωση που διατεθεί πρόσθετη χρηματοδότηση·

               δ)

               το συνολικό αιτούμενο ποσό.

         Τα ποσά που αναφέρονται στο παρόν άρθρο εκφράζονται σε ευρώ.
   Άρθρο 4
   Υποβολή των αιτήσεων από τους αιτούντες ενίσχυση
   1.   Τα κράτη μέλη καθορίζουν τη μορφή, το περιεχόμενο και τη συχνότητα των αιτήσεων ενίσχυσης σύμφωνα με τη στρατηγική τους και τους κανόνες που ορίζονται στις παραγράφους 2 έως 7.
   2.   Οι αιτήσεις ενίσχυσης που αφορούν την προμήθεια και τη διανομή προϊόντων περιλαμβάνει τουλάχιστον τις ακόλουθες πληροφορίες:

               α)

               τις ποσότητες των προϊόντων που διανεμήθηκαν·

               β)

               το όνομα και τη διεύθυνση ή τον αριθμό αναγνώρισης των εκπαιδευτικών ιδρυμάτων ή των εκπαιδευτικών αρχών στις οποίες διανεμήθηκαν οι εν λόγω ποσότητες·

               γ)

               τον αριθμό των παιδιών τα οποία φοιτούν τακτικά στα αντίστοιχα εκπαιδευτικά ιδρύματα και δικαιούνται να λάβουν τα προϊόντα που καλύπτονται από το πρόγραμμα κατά την περίοδο την οποία αφορά η αίτηση ενίσχυσης.

         3.   Οι αιτήσεις ενίσχυσης που αφορούν την προμήθεια και τη διανομή προϊόντων καλύπτουν χρονικές περιόδους που δεν υπερβαίνουν τους πέντε μήνες.
   4.   Οι αιτήσεις ενίσχυσης κατατίθενται εντός τριών μηνών από τη λήξη της περιόδου την οποία αφορούν.
   5.   Οι αιτήσεις ενίσχυσης που αφορούν την έκθεση αξιολόγησης η οποία προβλέπεται στο άρθρο 6 παράγραφος 2 κατατίθενται εντός ενός μηνός από την ημερομηνία υποβολής της εν λόγω έκθεσης, όπως αναφέρεται στην οικεία παράγραφο.
   6.   Εφόσον η υπέρβαση της προβλεπομένης στις παραγράφους 4 και 5 προθεσμίας είναι μικρότερη των δύο μηνών, η ενίσχυση καταβάλλεται μεν, αλλά μειωμένη κατά:

               α)

               5 %, εφόσον η υπέρβαση της προθεσμίας κυμαίνεται από 1 έως 30 ημέρες·

               β)

               10 %, εφόσον η υπέρβαση της προθεσμίας κυμαίνεται από 31 έως 60 ημέρες.

         Όταν σημειώνεται υπέρβαση της προθεσμίας κατά περισσότερες από 60 ημέρες, η ενίσχυση μειώνεται περαιτέρω κατά 1 % ανά επιπλέον ημέρα, υπολογιζόμενη επί του υπολοίπου.
   7.   Για τα αιτούμενα ποσά των αιτήσεων ενίσχυσης υποβάλλονται τα σχετικά παραστατικά, στα οποία αναγράφεται η τιμή των προϊόντων, των υλικών ή των υπηρεσιών που παρασχέθηκαν, καθώς και απόδειξη ή άλλο αποδεικτικό πληρωμής ή ισοδύναμο. Τα κράτη μέλη διευκρινίζουν ποια έγγραφα υποβάλλονται ως δικαιολογητικά μαζί με τις αιτήσεις ενίσχυσης.
   Στην περίπτωση αιτήσεων ενίσχυσης για την παρακολούθηση, την αξιολόγηση, την προβολή και συνοδευτικές ενέργειες, τα αποδεικτικά στοιχεία περιλαμβάνουν τη χρηματοδοτική κατανομή ανά δραστηριότητα και λεπτομερή στοιχεία των σχετικών δαπανών.
   Άρθρο 5
   Καταβολή της ενίσχυσης
   1.   Οι ενισχύσεις που αφορούν την προμήθεια και τη διανομή προϊόντων καταβάλλονται μόνο:

               α)

               κατόπιν προσκόμισης απόδειξης πληρωμής για τις ποσότητες που πράγματι παραδόθηκαν και διανεμήθηκαν· ή

               β)

               βάσει της έκθεσης ελέγχου που διενεργήθηκε από την αρμόδια αρχή πριν από την τελική καταβολή της ενίσχυσης, σύμφωνα με την οποία πληρούνται οι προϋποθέσεις για την εν λόγω καταβολή· ή

               γ)

               εάν το κράτος μέλος το επιτρέπει, κατόπιν προσκόμισης άλλης απόδειξης πληρωμής για τις ποσότητες που παραδόθηκαν και διανεμήθηκαν για τους σκοπούς του προγράμματος.

         2.   Οι ενισχύσεις που αφορούν την παρακολούθηση, την αξιολόγηση, τη δημοσιοποίηση και συνοδευτικές ενέργειες καταβάλλονται μόνο μετά την παράδοση του σχετικού υλικού ή υπηρεσιών και κατόπιν προσκόμισης των σχετικών παραστατικών που απαιτούν οι αρμόδιες αρχές των κρατών μελών.
   3.   Η αρμόδια αρχή καταβάλλει την ενίσχυση εντός τριών μηνών από την ημερομηνία υποβολής της αίτησης ενίσχυσης.
   Άρθρο 6
   Παρακολούθηση και αξιολόγηση
   1.   Η παρακολούθηση που αναφέρεται στο άρθρο 8 παράγραφος 1 του κατ' εξουσιοδότηση κανονισμού (ΕΕ) 2016/247 βασίζεται στα στοιχεία που προκύπτουν από τις υποχρεώσεις διαχείρισης και ελέγχου, συμπεριλαμβανομένων εκείνων που αναφέρονται στα άρθρα 4 και 5 του παρόντος κανονισμού.
   Τα κράτη μέλη κοινοποιούν στην Επιτροπή τα αποτελέσματα της παρακολούθησης έως τις 30 Νοεμβρίου που έπεται της λήξης του σχετικού σχολικού έτους.
   2.   Τα κράτη μέλη υποβάλλουν στην Επιτροπή έκθεση αξιολόγησης με τα αποτελέσματα της αξιολόγησης που προβλέπεται στο άρθρο 8 παράγραφος 2 του κατ' εξουσιοδότηση κανονισμού (ΕΕ) 2016/247 για την προηγούμενη περίοδο εφαρμογής, διάρκειας πέντε σχολικών ετών, έως την 1η Μαρτίου του έτους που έπεται της λήξης της εν λόγω περιόδου.
   Η πρώτη έκθεση αξιολόγησης υποβάλλεται το αργότερο την 1η Μαρτίου 2017.
   3.   Η Επιτροπή δημοσιεύει τα αποτελέσματα της παρακολούθησης και τις εκθέσεις αξιολόγησης των κρατών μελών.
   Άρθρο 7
   Διοικητικοί έλεγχοι
   1.   Τα κράτη μέλη λαμβάνουν όλα τα αναγκαία μέτρα για να συμμορφωθούν με τον παρόντα κανονισμό. Τα εν λόγω μέτρα περιλαμβάνουν διοικητικούς ελέγχους όλων των αιτήσεων ενίσχυσης.
   2.   Οι διοικητικοί έλεγχοι που διεξάγονται όσον αφορά την ενίσχυση που χορηγείται για την προμήθεια και τη διανομή προϊόντων περιλαμβάνουν την εξέταση των παραστατικών, σύμφωνα με τις διατάξεις των κρατών μελών, για την προμήθεια και τη διανομή των προϊόντων.
   Οι διοικητικοί έλεγχοι που διεξάγονται όσον αφορά τις ενισχύσεις που χορηγούνται για την παρακολούθηση, την αξιολόγηση, τη δημοσιοποίηση και για συνοδευτικά μέτρα περιλαμβάνουν την εξακρίβωση της παράδοσης του υλικού και της παροχής των υπηρεσιών, καθώς και της ειλικρίνειας των δαπανών που έχουν δηλωθεί.
   3.   Στην περίπτωση ενίσχυσης που αφορά την προμήθεια και τη διανομή προϊόντων και συνοδευτικές ενέργειες, οι διοικητικοί έλεγχοι συμπληρώνονται από επιτόπιους ελέγχους, σύμφωνα με το άρθρο 8.
   Άρθρο 8
   Επιτόπιοι έλεγχοι
   1.   Στην περίπτωση ενίσχυσης που αφορά την προμήθεια και τη διανομή προϊόντων, διενεργούνται επιτόπιοι έλεγχοι οι οποίοι περιλαμβάνουν ιδίως επαλήθευση:

               α)

               των αρχείων που αναφέρονται στο άρθρο 6 παράγραφος 2 του κατ' εξουσιοδότηση κανονισμού (ΕΕ) 2016/247, συμπεριλαμβανομένων των λογιστικών αρχείων, όπως τα τιμολόγια αγοράς και πώλησης, τα δελτία παράδοσης ή τα αποσπάσματα κίνησης τραπεζικών λογαριασμών·

               β)

               της χρήσης των προϊόντων σύμφωνα με τον παρόντα κανονισμό.

         2.   Οι επιτόπιοι έλεγχοι διενεργούνται για κάθε σχολικό έτος και καλύπτουν τις δραστηριότητες του προηγούμενου δωδεκάμηνου.
   Επιτόπιοι έλεγχοι μπορούν να διεξάγονται κατά τη διάρκεια της διεξαγωγής των συνοδευτικών ενεργειών.
   3.   Ο συνολικός αριθμός των επιτόπιων ελέγχων καλύπτει τουλάχιστον το 5 % της ενίσχυσης που έχει διανεμηθεί σε εθνικό επίπεδο και τουλάχιστον το 5 % όλων των αιτούντων που ασχολούνται με την προμήθεια και τη διανομή προϊόντων, καθώς και με τις συνοδευτικές ενέργειες.
   Εάν ο αριθμός των αιτούντων σε ένα κράτος μέλος είναι μικρότερος από εκατό, διεξάγονται επιτόπιοι έλεγχοι στις εγκαταστάσεις τουλάχιστον πέντε αιτούντων.
   Εάν ο αριθμός των αιτούντων σε ένα κράτος μέλος είναι μικρότερος από πέντε, διεξάγονται επιτόπιοι έλεγχοι στις εγκαταστάσεις όλων των αιτούντων.
   Εάν ο αιτών, ο οποίος δεν είναι εκπαιδευτικό ίδρυμα, υποβάλλει αίτηση ενίσχυσης για την προμήθεια και τη διανομή προϊόντων, ο επιτόπιος έλεγχος που διεξάγεται στις εγκαταστάσεις του αιτούντος συμπληρώνεται από επιτόπιους ελέγχους στις εγκαταστάσεις τουλάχιστον δύο εκπαιδευτικών ιδρυμάτων ή τουλάχιστον του 1 % των εκπαιδευτικών ιδρυμάτων που έχουν αναφερθεί από τον αιτούντα, ανάλογα με το ποιος αριθμός είναι μεγαλύτερος, σύμφωνα με το άρθρο 6 παράγραφος 2 του κατ' εξουσιοδότηση κανονισμού (ΕΕ) 2016/247.
   Όταν ο αιτών υποβάλλει αίτηση ενίσχυσης που αφορά συνοδευτικές ενέργειες, οι επιτόπιοι έλεγχοι στις εγκαταστάσεις του αιτούντος μπορούν να αντικατασταθούν, βάσει ανάλυσης επικινδυνότητας, από επιτόπιους ελέγχους στους χώρους διεξαγωγής των συνοδευτικών ενεργειών. Τα κράτη μέλη καθορίζουν, βάσει ανάλυσης επικινδυνότητας, το επίπεδο των επιτόπιων αυτών ελέγχων.
   4.   Η αρμόδια αρχή επιλέγει, βάσει ανάλυσης επικινδυνότητας, τους αιτούντες που πρόκειται να υποβληθούν σε επιτόπιους ελέγχους.
   Για τον σκοπό αυτό, η αρμόδια αρχή λαμβάνει ιδίως δεόντως υπόψη:

               α)

               τις διαφορετικές γεωγραφικές περιοχές·

               β)

               τον επαναλαμβανόμενο χαρακτήρα των σφαλμάτων και τα πορίσματα των διεξαχθέντων κατά τα προηγούμενα έτη ελέγχων·

               γ)

               το ποσό της ενίσχυσης·

               δ)

               τον τύπο των αιτούντων·

               ε)

               τον τύπο της συνοδευτικής ενέργειας, εάν έχει εκτελεστεί κάποια.

         5.   Επιτρέπεται η αναγγελία των επιτόπιων ελέγχων, περιορισμένη στο απολύτως αναγκαίο χρονικό διάστημα, υπό την προϋπόθεση ότι δεν τίθεται σε κίνδυνο ο σκοπός των ελέγχων αυτών.
   6.   Η αρμόδια ελεγκτική αρχή συντάσσει έκθεση για κάθε διενεργούμενο επιτόπιο έλεγχο. Στην έκθεση αυτή περιγράφονται επακριβώς τα διάφορα στοιχεία που ελέγχθηκαν.
   Η έκθεση ελέγχου απαρτίζεται από τα ακόλουθα μέρη:

               α)

               ένα γενικό μέρος που περιλαμβάνει τις ακόλουθες πληροφορίες, κατά περίπτωση:

                           i)

                           τη στρατηγική του προγράμματος, την περίοδο αναφοράς, τις ελεγχθείσες αιτήσεις ενίσχυσης, τις ποσότητες προϊόντων, τα συμμετέχοντα εκπαιδευτικά ιδρύματα, εκτίμηση βασιζόμενη στα διαθέσιμα στοιχεία σχετικά με τον αριθμό των παιδιών για τα οποία καταβλήθηκε η ενίσχυση και τα αντίστοιχα ποσά·

                           ii)

                           τους υπεύθυνους που ήταν παρόντες·

               β)

               ένα μέρος που περιλαμβάνει χωριστή περιγραφή των διενεργηθέντων ελέγχων, και ιδίως τις ακόλουθες πληροφορίες:

                           i)

                           τα έγγραφα που ελέγχθηκαν·

                           ii)

                           το είδος και την έκταση των ελέγχων που διεξήχθησαν·

                           iii)

                           τις παρατηρήσεις και τις διαπιστώσεις.

         7.   Τα κράτη μέλη κοινοποιούν στην Επιτροπή, έως τις 30 Νοεμβρίου που έπεται της λήξης του σχολικού έτους, τους επιτόπιους ελέγχους που διενεργήθηκαν και τις συναφείς διαπιστώσεις.
   Άρθρο 9
   Ανάκτηση των αχρεωστήτως καταβληθέντων ποσών
   Για την επιστροφή των αχρεωστήτως καταβληθέντων ποσών, εφαρμόζονται, τηρουμένων των αναλογιών, οι διατάξεις του άρθρου 7 του εκτελεστικού κανονισμού (ΕΕ) αριθ. 809/2004.
   Άρθρο 10
   Προβολή της χρηματοδοτικής συνεισφοράς της Ένωσης στο πρόγραμμα
   1.   Εφόσον τα κράτη μέλη αποφασίσουν να μη χρησιμοποιήσουν την αφίσα που αναφέρεται στο άρθρο 10 του κατ' εξουσιοδότηση κανονισμού (ΕΕ) 2016/247, εξηγούν σαφώς στη στρατηγική τους τον τρόπο ενημέρωσης του κοινού για τη χρηματοδοτική συνεισφορά της Ένωσης στο πρόγραμμά τους.
   2.   Τα μέσα επικοινωνίας και οι ενέργειες προβολής που αναφέρονται στο άρθρο 4 παράγραφος 1 στοιχείο β) σημείο ii) του κατ' εξουσιοδότηση κανονισμού (ΕΕ) 2016/247 προβάλλουν, στο μέτρο του δυνατού, την ευρωπαϊκή σημαία με την ένδειξη «Πρόγραμμα προώθησης της κατανάλωσης φρούτων και λαχανικών στα σχολεία» της Ένωσης ή το ακρωνύμιό του και τη χρηματοδοτική συνεισφορά της Ένωσης.
   3.   Τα μέσα και το εκπαιδευτικό υλικό που χρησιμοποιούνται στο πλαίσιο των συνοδευτικών ενεργειών που αναφέρονται στο άρθρο 4 παράγραφος 1 στοιχείο β) σημείο iii) του κατ' εξουσιοδότηση κανονισμού (ΕΕ) 2016/247 προβάλλουν, στο μέτρο του δυνατού, την ευρωπαϊκή σημαία με την ένδειξη «Πρόγραμμα προώθησης της κατανάλωσης φρούτων και λαχανικών στα σχολεία» της Ένωσης ή το ακρωνύμιό του και τη χρηματοδοτική συνεισφορά της Ένωσης.
   4.   Η χρηματοδοτική συνεισφορά της Ευρωπαϊκής Ένωσης προβάλλεται τουλάχιστον εξίσου με τις συνεισφορές άλλων ιδιωτικών ή δημόσιων φορέων για τη στήριξη του προγράμματος κράτους μέλους.
   5.   Τα κράτη μέλη μπορούν να συνεχίσουν να χρησιμοποιούν τα υφιστάμενα αποθέματα αφισών και άλλων μέσων προβολής που έχουν τυπωθεί πριν από τις 26 Φεβρουαρίου 2016, σύμφωνα με τον κανονισμό (ΕΚ) αριθ. 288/2009.
   Άρθρο 11
   Κοινοποιήσεις
   Οι κοινοποιήσεις των κρατών μελών προς την Επιτροπή, οι οποίες αναφέρονται στον παρόντα κανονισμό, πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (8).
   Άρθρο 12
   Έναρξη ισχύος και εφαρμογή
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται στις ενισχύσεις για το σχολικό έτος 2016/2017 και τα επόμενα σχολικά έτη.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ L 347 της 20.12.2013, σ. 549.

      (3)  ΕΕ L 346 της 20.12.2013, σ. 12.

      (4)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299 της 16.11.2007, σ. 1).

      (5)  Κανονισμός (ΕΚ) αριθ. 288/2009 της Επιτροπής, της 7ης Απριλίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τη χορήγηση κοινοτικής ενίσχυσης για την προμήθεια οπωροκηπευτικών, μεταποιημένων οπωροκηπευτικών και προϊόντων μπανάνας στα παιδιά σε εκπαιδευτικά ιδρύματα στο πλαίσιο σχεδίου προώθησης της κατανάλωσης φρούτων στα σχολεία (ΕΕ L 94 της 8.4.2009, σ. 38).

      (6)  Κατ' εξουσιοδότηση κανονισμός (ΕΕ) 2016/247 της Επιτροπής, της 17ης Δεκεμβρίου 2015, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ενωσιακή ενίσχυση για τον εφοδιασμό και τη διανομή φρούτων και λαχανικών, μεταποιημένων φρούτων και λαχανικών και προϊόντων μπανάνας στο πλαίσιο του καθεστώτων προώθησης της κατανάλωσης φρούτων και λαχανικών στα σχολεία (βλέπε σελίδα 1 της παρούσας Επίσημης Εφημερίδας).

      (7)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

      (8)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του προγράμματος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).

      ΠΑΡΑΡΤΗΜΑ

         Ενδεικτική κατανομή της ενωσιακής ενίσχυσης ανά κράτος μέλος

                  Κράτος μέλος

                  Ποσοστό συγχρηματοδότησης (σε %)

                  Παιδιά 6-10 σε απόλυτους αριθμούς

                  ευρώ

                  Αυστρία

                  75

                  406 322

                  2 239 273

                  Βέλγιο

                  75

                  611 450

                  3 369 750

                  Βουλγαρία

                  90

                  316 744

                  2 094 722

                  Κροατία

                  90

                  205 774

                  1 360 845

                  Κύπρος

                  75

                  44 823

                  290 000

                  Τσεχική Δημοκρατία

                  88

                  480 495

                  3 124 660

                  Δανία

                  75

                  328 182

                  1 808 638

                  Εσθονία

                  90

                  66 436

                  439 361

                  Φινλανδία

                  75

                  290 308

                  1 599 911

                  Γαλλία

                  76

                  4 051 279

                  22 500 145

                  Γερμανία

                  75

                  3 575 991

                  19 707 575

                  Ελλάδα

                  81

                  529 648

                  3 143 600

                  Ουγγαρία

                  86

                  482 160

                  3 031 022

                  Ιρλανδία

                  75

                  319 126

                  1 758 729

                  Ιταλία

                  80

                  2 853 098

                  16 719 794

                  Λετονία

                  90

                  95 861

                  633 957

                  Λιθουανία

                  90

                  136 285

                  901 293

                  Λουξεμβούργο

                  75

                  29 473

                  290 000

                  Μάλτα

                  75

                  19 511

                  290 000

                  Κάτω Χώρες

                  75

                  986 118

                  5 434 576

                  Πολωνία

                  88

                  1 802 733

                  11 645 350

                  Πορτογαλία

                  85

                  527 379

                  3 284 967

                  Ρουμανία

                  89

                  1 054 185

                  6 869 985

                  Σλοβακία

                  89

                  262 703

                  1 709 502

                  Σλοβενία

                  83

                  91 095

                  554 291

                  Ισπανία

                  75

                  2 337 457

                  12 939 604

                  Σουηδία

                  75

                  518 322

                  2 856 514

                  Ηνωμένο Βασίλειο

                  76

                  3 494 635

                  19 401 935

                     ΕΕ 28

                     79

                     25 917 593

                     150 000 000


title: Εκτελεστικός κανονισμός (ΕΕ) 2015/828 του Συμβουλίου, της 28ης Μαΐου 2015, για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία

text:
               29.5.2015

               EL

               Επίσημη Εφημερίδα της Ευρωπαϊκής Ένωσης

               L 132/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/828 ΤΟΥ ΣΥΜΒΟΥΛΊΟΥ
   της 28ης Μαΐου 2015
   για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 36/2012 του Συμβουλίου της 18ης Ιανουαρίου 2012 σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (EE) αριθ. 442/2011 (1), και ιδίως το άρθρο 32 παράγραφος 1,
   Εκτιμώντας τα ακόλουθα:

               (1)

               Στις 18 Ιανουαρίου 2012 το Συμβούλιο εξέδωσε τον κανονισμό (ΕΕ) αριθ. 36/2012.

               (2)

               Λόγω της σοβαρότητας της κατάστασης, ένα πρόσωπο θα πρέπει να προστεθεί στον κατάλογο φυσικών και νομικών προσώπων, οντοτήτων και φορέων που αποτελούν αντικείμενο περιοριστικών μέτρων, του παραρτήματος ΙΙ του κανονισμού (ΕΕ) αριθ. 36/2012.

               (3)

               Ένα πρόσωπο θα πρέπει να αφαιρεθεί από τον κατάλογο φυσικών και νομικών προσώπων, οντοτήτων και φορέων που υπόκεινται στα περιοριστικά μέτρα, του παραρτήματος ΙΙ του κανονισμού (ΕΕ) αριθ. 36/2012.

               (4)

               Σύμφωνα με την απόφαση του Γενικού Δικαστηρίου της 9ης Ιουλίου 2014 στις κοινές υποθέσεις T-329/12 και T-74/13, Mazen Al-Tabaa κατά Συμβουλίου της Ευρωπαϊκής Ενώσεως (2), καθώς και την απόφαση του Γενικού Δικαστηρίου της 26ης Φεβρουαρίου 2015 στην υπόθεση T-652/11, Bassam Sabbagh κατά Συμβουλίου της Ευρωπαϊκής Ενώσεως (2), οι Mazen Al-Tabbaa και Bassam Sabbagh δεν περιλαμβάνονται στον κατάλογο φυσικών και νομικών προσώπων, οντοτήτων και φορέων που υπόκεινται στα περιοριστικά μέτρα, του παραρτήματος ΙΙ του κανονισμού (ΕΕ) αριθ. 36/2012.

               (5)

               Οι πληροφορίες σχετικά με ορισμένα που αναφέρονται στο παράρτημα ΙΙ του κανονισμού (ΕΕ) αριθ. 36/2012 θα πρέπει να ενημερωθούν.

               (6)

               Ως εκ τούτου, το παράρτημα II του κανονισμού (ΕΕ) αριθ. 36/2012 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙ του κανονισμού (ΕΕ) 36/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαΐου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ L 16 της 19.1.2012, σ. 1.

      (2)  Δεν έχει ακόμη δημοσιευθεί.

      ΠΑΡΑΡΤΗΜΑ

                  Ι.

                  Το κατωτέρω πρόσωπο προστίθεται στον κατάλογο προσώπων που περιλαμβάνεται στο τμήμα Α του παραρτήματος ΙΙ του κανονισμού (EΕ) αριθ. 36/2012:

                              Ονοματεπώνυμο

                              Αναγνωριστικά στοιχεία

                              Λόγοι

                              Ημερομηνία καταχώρισης

                              206

                           Στρατηγός Muhamad (
                                 ) (άλλως Mohamed, Muhammad) Mahalla (
                                 )(άλλως Mahla, Mualla, Maalla, Muhalla)

                              Γεννηθείς στο Jableh/Επαρχία Lattakia

                              Αρχηγός του κλάδου 293 (Εσωτερικές Υποθέσεις) της Στρατιωτικής Υπηρεσίας Πληροφοριών (SMI), από τον Απρίλιο του 2015. Υπεύθυνος για την καταστολή και τη βία κατά του άμαχου πληθυσμού στη Δαμασκό και στα περίχωρα αυτής.
                              Πρώην υπαρχηγός της Πολιτοφυλακής (2012), αξιωματικός της Συριακής Δημοκρατικής Φρουράς και υποδιευθυντής της διεύθυνσης πολιτοφυλακής. Αρχηγός της Στρατιωτικής Αστυνομίας, μέλος της Υπηρεσίας Εθνικής Ασφάλειας.

                              29.5.2015

                  II.

                  Η καταχώριση που αφορά το κατωτέρω πρόσωπο διαγράφεται από τον κατάλογο προσώπων που περιλαμβάνεται στο τμήμα Α του παραρτήματος ΙΙ του κανονισμού (ΕΕ) αριθ. 36/2012:
                  αριθ. 11. Rustum () Ghazali ()

                  IΙI.

                  Οι καταχωρίσεις που αφορούν τα κατωτέρω πρόσωπα, ως έχουν στο τμήμα Α του παραρτήματος ΙΙ του κανονισμού (ΕΕ) αρ. 36/2012, αντικαθίστανται από τις ακόλουθες καταχωρίσεις:

                              Ονοματεπώνυμο

                              Αναγνωριστικά στοιχεία

                              Λόγοι

                              Ημερομηνία καταχώρισης

                              3.

                           Ali (
                                 ) Mamluk (
                                 ) (άλλως Mamlouk)

                              Ημερομηνία γέννησης: 19 Φεβρουαρίου 1946
                              Τόπος γέννησης: Δαμασκός
                              Αριθ. διπλωματικού διαβατηρίου: 983

                              Αρχηγός της Υπηρεσίας Εθνικής Ασφάλειας. Πρώην αρχηγός της συριακής Διεύθυνσης Γενικών Πληροφοριών Ασφαλείας (GID)· ενεχόμενος στη βίαιη καταστολή των διαδηλώσεων.

                              9.5.2011

                              6.

                           Muhammad (
                                 ) Dib (
                                 ) Zaytun (
                                 ) (άλλως Mohammed Dib Zeitoun· άλλως Mohamed Dib Zeitun)

                              Ημερομηνία γέννησης: 20 Μαΐου 1951
                              Τόπος γέννησης: Δαμασκός
                              Αριθ. διπλωματικού διαβατηρίου: D000001300

                              Αρχηγός της Διεύθυνσης Γενικής Ασφάλειας· ενεχόμενος στη βίαιη καταστολή των διαδηλώσεων.

                              9.5.2011

                              16.

                           Faruq (
                                 ) (άλλως Farouq, Farouk) Al Shar' (
                                 ) (άλλως Al Char', Al Shara', Al Shara)

                              Ημερομηνία γέννησης: 10 Δεκεμβρίου 1938

                              Πρώην αντιπρόεδρος της Συρίας· συμμετείχε σε πράξεις βίας κατά του άμαχου πληθυσμού

                              23.5.2011

                              37.

                           Ταξίαρχος Rafiq (
                                 ) (άλλως Rafeeq) Shahadah (
                                 ) (άλλως Shahada, Shahade, Shahadeh, Chahada, Chahade, Chahadeh, Chahada)

                              Πρώην αρχηγός του κλάδου 293 (Εσωτερικές Υποθέσεις) της Στρατιωτικής Υπηρεσίας Πληροφοριών (SMI) στη Δαμασκό. Εμπλέκεται άμεσα στην καταστολή και τη βία κατά του άμαχου πληθυσμού στη Δαμασκό. Σύμβουλος του προέδρου Bashar Al-Assad για ζητήματα στρατηγικής και στρατιωτικών πληροφοριών ασφαλείας.

                              23.8.2011

                              42.

                           Ταξίαρχος Nawful (
                                 ) (άλλως Nawfal, Nofal, Nawfel) Al-Husayn (
                                 ) (άλλως Al-Hussain, Al-Hussein)

                              Τοπικός διοικητής της Στρατιωτικής Υπηρεσίας Πληροφοριών της Συρίας (SMI) στο Idlib. Εμπλέκεται άμεσα στην καταστολή και τη βία κατά του άμαχου πληθυσμού στην επαρχία Idlib.

                              23.8.2011

                              44.

                           Ταξίαρχος Muhammed (
                                 ) (άλλως Muhamad) Zamrini (
                                 ) (άλλως Zamreni)

                              Τοπικός διοικητής της Στρατιωτικής Υπηρεσίας Πληροφοριών της Συρίας (SMI) στο Χομς. Εμπλέκεται άμεσα στην καταστολή και τη βία κατά του άμαχου πληθυσμού στο Χομς.

                              23.8.2011

                              53.

                           Adib (
                                 ) Mayaleh (
                                 ) (άλλως André Mayard)

                              Έτος γεννήσεως: 15 Μαΐου 1955
                              Τόπος γεννήσεως: Bassir

                              Ο Adib Mayaleh είναι υπεύθυνος για την παροχή οικονομικής υποστήριξης στο συριακό καθεστώς μέσω των αρμοδιοτήτων του ως διοικητή της Κεντρικής Τράπεζας της Συρίας.

                              15.5.2012

                              55.

                           Συνταγματάρχης Lu'ai (
                                 ) (άλλως Louay, Loai) al-Ali (
                                 )

                              Προϊστάμενος της Υπηρεσίας Στρατιωτικών Πληροφοριών, κλάδος Dera'a. Υπεύθυνος για τη χρήση βίας εις βάρος διαδηλωτών στην Dera'a.

                              14.11.2011

                              80.

                           Ταγματάρχης (
                                 ) (άλλως Nazeeh) Hassun (
                                 ) (άλλως Hassoun)

                              Αρχηγός της Στρατιωτικής Υπηρεσίας Πληροφοριών, Περίχωρα Δαμασκού, πρώην Υπηρεσία Πληροφοριών Αεροπορίας. Αξιωματικός που εμπλέκεται στις βιαιοπραγίες της Χομς.

                              1.12.2011

                              137

                           Ταξίαρχος Ibrahim (
                                 ) Ma'ala (
                                 ) (άλλως Maala, Maale, Ma'la)

                              Διευθυντής του τμήματος 285 (Δαμασκός) της Υπηρεσίας Γενικών Πληροφοριών Ασφαλείας (αντικατέστησε τον ταξίαρχο Hussam Fendi στα τέλη του 2011). Υπεύθυνος για βασανισμούς κρατούμενων αντιφρονούντων.

                              24.7.2012


title: Εκτελεστικός κανονισμός (ΕΕ) 2016/1024 της Επιτροπής, της 24ης Ιουνίου 2016, για την τροποποίηση του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης (Κείμενο που παρουσιάζει ενδιαφέρον για τον ΕΟΧ)

text:
               25.6.2016

               EL

               Επίσημη Εφημερίδα της Ευρωπαϊκής Ένωσης

               L 168/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1024 ΤΗΣ ΕΠΙΤΡΟΠΉΣ
   της 24ης Ιουνίου 2016
   για την τροποποίηση του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5 και το άρθρο 63 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 669/2009 της Επιτροπής (2) θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος I («ο κατάλογος»), στα σημεία εισόδου στα εδάφη που αναφέρονται στο παράρτημα I του κανονισμού (ΕΚ) αριθ. 882/2004.

               (2)

               Σύμφωνα με το άρθρο 2 του κανονισμού (ΕΚ) αριθ. 669/2009, ο κατάλογος επανεξετάζεται τακτικά και τουλάχιστον μία φορά κάθε τρίμηνο, και κατά την επανεξέταση αυτή συνυπολογίζονται τουλάχιστον οι πηγές πληροφοριών που αναφέρονται στο εν λόγω άρθρο.

               (3)

               Η πείρα που αποκτήθηκε κατά τη διάρκεια των τελευταίων 6 ετών έχει δείξει ότι είναι ενδεδειγμένο να προβλεφθεί μείωση της συχνότητας επανεξέτασης του παραρτήματος I σε εξαμηνιαία βάση, διατηρώντας ταυτόχρονα τη δυνατότητα για την Επιτροπή να αναθεωρεί τον κατάλογο συχνότερα, εάν χρειαστεί. Η απλούστευση αυτή αναμένεται να βελτιώσει την αποδοτικότητα, διατηρώντας παράλληλα τα βασικά χαρακτηριστικά και τους στόχους του κανονισμού. Η μείωση της οριζόμενης συχνότητας επανεξέτασης του παραρτήματος I σε εξαμηνιαία βάση θα πρέπει να συνοδευτεί από αντίστοιχη μεταβολή της συχνότητας υποβολής εκθέσεων από τα κράτη μέλη στην Επιτροπή. Τα κράτη μέλη θα πρέπει, συνεπώς, να υποβάλλουν τις εκθέσεις τους ανά εξάμηνο.

               (4)

               Η συχνότητα και η σημασία των πρόσφατων περιστατικών σχετικά με τα τρόφιμα που κοινοποιήθηκαν μέσω του συστήματος έγκαιρης προειδοποίησης για τα τρόφιμα και τις ζωοτροφές, τα πορίσματα των ελέγχων που πραγματοποιήθηκαν σε τρίτες χώρες από τη Διεύθυνση Ελέγχων και Αναλύσεων στον Τομέα της Υγείας και των Τροφίμων της Γενικής Διεύθυνσης Υγείας και Ασφάλειας των Τροφίμων της Επιτροπής και οι υποβληθείσες από τα κράτη μέλη στην Επιτροπή τριμηνιαίες εκθέσεις σχετικά με τα φορτία ζωοτροφών και τροφίμων μη ζωικής προέλευσης, σύμφωνα με το άρθρο 15 του κανονισμού (ΕΚ) αριθ. 669/2009, δείχνουν ότι ο κατάλογος θα πρέπει να τροποποιηθεί.

               (5)

               Ειδικότερα, όσον αφορά τις αποστολές φουντουκιών από τη Γεωργία, οι σχετικές πηγές πληροφοριών δείχνουν την εμφάνιση νέων κινδύνων, γεγονός που απαιτεί την καθιέρωση αυξημένου επιπέδου επίσημων ελέγχων. Κατά συνέπεια, θα πρέπει να προστεθεί στον κατάλογο καταχώριση σχετικά με τις εν λόγω αποστολές.

               (6)

               Επίσης, κατά την τροποποίηση του καταλόγου θα πρέπει να απαλειφθούν οι καταχωρίσεις προϊόντων για τα οποία οι πηγές πληροφοριών δείχνουν γενικά ικανοποιητικό βαθμό συμμόρφωσης με τις σχετικές απαιτήσεις ασφάλειας που προβλέπει η νομοθεσία της Ένωσης και για τα οποία, συνεπώς, δεν δικαιολογείται πλέον αυξημένο επίπεδο επίσημων ελέγχων. Οι καταχωρίσεις στον κατάλογο που αφορούν τη σταφίδα από το Αφγανιστάν και τα αμύγδαλα από την Αυστραλία θα πρέπει, επομένως, να απαλειφθούν.

               (7)

               Για λόγους συνέπειας και σαφήνειας, κρίνεται σκόπιμο το παράρτημα I του κανονισμού (ΕΚ) αριθ. 669/2009 να αντικατασταθεί από το κείμενο του παραρτήματος του παρόντος κανονισμού.

               (8)

               Συνεπώς, ο κανονισμός (ΕΚ) αριθ. 669/2009 θα πρέπει να τροποποιηθεί αναλόγως.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 669/2009 τροποποιείται ως εξής:

               1)

               Στο άρθρο 2, το δεύτερο εδάφιο αντικαθίσταται από το ακόλουθο κείμενο:
               «Ο κατάλογος του παραρτήματος I επανεξετάζεται τακτικά και τουλάχιστον κάθε εξάμηνο.».

               2)

               Στο άρθρο 15 παράγραφος 1, το δεύτερο εδάφιο αντικαθίσταται από το ακόλουθο κείμενο:
               «Υποβάλλουν την εν λόγω έκθεση δύο φορές το έτος, έως το τέλος του μήνα που έπεται κάθε εξαμήνου.».

               3)

               Το παράρτημα I του κανονισμού (ΕΚ) αριθ. 669/2009 αντικαθίσταται από το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 165 της 30.4.2004, σ. 1.

      (2)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).

      ΠΑΡΑΡΤΗΜΑ

            «ΠΑΡΑΡΤΗΜΑ I

               Ζωοτροφές και τρόφιμα μη ζωικής προέλευσης που υπόκεινται σε αυξημένο επίπεδο επίσημων ελέγχων στο καθορισμένο σημείο εισόδου

                        Ζωοτροφές και τρόφιμα
                        (προβλεπόμενη χρήση)

                        Κωδικός ΣΟ (1)

                        Υποδιαίρεση TARIC

                        Χώρα καταγωγής

                        Κίνδυνος

                        Συχνότητα φυσικών ελέγχων και ελέγχων ταυτότητας (%)

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00 ·

                           10

                           Καμπότζη (KH)

                        Υπολείμματα φυτοφαρμάκων (2)
                            (3)

                        50

                        ex 0710 22 00

                           10

                                    —

                                    Μελιτζάνες

                                    —

                                    0709 30 00 ·

                        ex 0710 80 95

                           72

                              (Τρόφιμα — λαχανικά νωπά ή διατηρημένα με απλή ψύξη ή κατεψυγμένα)

                        Κινεζικό σέλινο (Apium graveolens)

                              (Τρόφιμα — νωπά ή διατηρημένα σε απλή ψύξη)

                        ex 0709 40 00

                           20

                           Καμπότζη (KH)

                        Υπολείμματα φυτοφαρμάκων (2)
                            (4)

                        50

                        Brassica oleracea
                        (άλλο εδώδιμο είδος Brassica “κινέζικο μπρόκολο”) (5)

                              (Τρόφιμα — νωπά ή διατηρημένα με απλή ψύξη)

                        ex 0704 90 90

                           40

                           Κίνα (CN)

                        Κατάλοιπα φυτοφαρμάκων (2)

                        50

                        Τσάι, αρωματισμένο ή μη

                              (Τρόφιμα)

                        0902

                           Κίνα (CN)

                        Υπολείμματα φυτοφαρμάκων (2)
                            (6)

                        10

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00 ·

                           10

                           Δομινικανή Δημοκρατία (DO)

                        Υπολείμματα φυτοφαρμάκων (2)
                            (7)

                        20

                        ex 0710 22 00

                           10

                                    —

                                    Πιπεριές (γλυκιές και μη γλυκιές) (Capsicum spp.)

                                    —

                                    0709 60 10 ·

                        0710 80 51

                              (Τρόφιμα — λαχανικά νωπά ή διατηρημένα με απλή ψύξη ή κατεψυγμένα)

                                    —

                                    ex 0709 60 99 ·

                           20

                        ex 0710 80 59

                           20

                        Φράουλες

                              (Τρόφιμα — νωπά ή διατηρημένα με απλή ψύξη)

                        0810 10 00

                           Αίγυπτος (EG)

                        Υπολείμματα φυτοφαρμάκων (2)
                            (8)

                        10

                        Πιπεριές (γλυκιές και μη γλυκιές) (Capsicum spp.)

                                    —

                                    0709 60 10 ·

                           Αίγυπτος (EG)

                        Υπολείμματα φυτοφαρμάκων (2)
                            (9)

                        10

                        0710 80 51

                              (Τρόφιμα — νωπά, διατηρημένα με απλή ψύξη ή κατεψυγμένα)

                                    —

                                    ex 0709 60 99 ·

                           20

                        ex 0710 80 59

                           20

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                           Γκάμπια (GM)

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Βούτυρο αράπικων φιστικιών

                                    —

                                 2008 11 10

                                    —

                                    Αραχίδες (αράπικα φιστίκια), αλλιώς παρασκευασμένα ή διατηρημένα

                                    —

                                    2008 11 91 ·

                        2008 11 96 ·

                        2008 11 98

                              (Ζωοτροφές και τρόφιμα)

                                    —

                                    Φουντούκια, με κέλυφος

                                    —

                                 0802 21 00

                           Γεωργία (GE)

                        Αφλατοξίνες

                        20

                                    —

                                    Φουντούκια, αποφλοιωμένα

                                    —

                                 0802 22 00

                              (Τρόφιμα)

                        Φοινικέλαιο

                              (Τρόφιμα)

                        1511 10 90 ·

                           Γκάνα (GH)

                        Χρωστικές ουσίες Sudan (10)

                        50

                        1511 90 11 ·

                        ex 1511 90 19 ·

                           90

                        1511 90 99

                        Σπέρματα σουσαμιού

                              (Τρόφιμα — νωπά ή διατηρημένα με απλή ψύξη)

                        1207 40 90

                           Ινδία (IN)

                        Σαλμονέλα (11)

                        20

                        Ένζυμα· ένζυμα παρασκευασμένα

                              (Ζωοτροφές και τρόφιμα)

                        3507

                           Ινδία (IN)

                        Χλωραμφαινικόλη

                        50

                        Μπιζέλια με τον λοβό (μη αποφλοιωμένα)

                              (Τρόφιμα — νωπά ή διατηρημένα με απλή ψύξη)

                        ex 0708 10 00

                           40

                           Κένυα (KE)

                        Υπολείμματα φυτοφαρμάκων (2)
                            (12)

                        10

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                           Μαδαγασκάρη (MG)

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Βούτυρο αράπικων φιστικιών

                                    —

                                 2008 11 10

                                    —

                                    Αραχίδες (αράπικα φιστίκια), αλλιώς παρασκευασμένα ή διατηρημένα

                                    —

                                    2008 11 91 ·

                        2008 11 96 ·

                        2008 11 98

                              (Ζωοτροφές και τρόφιμα)

                        Σμέουρα

                              (Τρόφιμα — κατεψυγμένα)

                        0811 20 31 ·

                           Σερβία (RS)

                        Νοροϊός

                        10

                        ex 0811 20 11 ·

                           10

                        ex 0811 20 19

                           10

                        Καρπούζι (Egusi, Citrullus spp): σπόροι και παράγωγα προϊόντα

                        ex 1207 70 00 ·

                           10

                           Σιέρα Λεόνε (SL)

                        Αφλατοξίνες

                        50

                        ex 1106 30 90 ·

                           30

                        ex 2008 99 99

                           50

                              (Τρόφιμα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                           Σουδάν (SD)

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Βούτυρο αράπικων φιστικιών

                                    —

                                 2008 11 10

                                    —

                                    Αραχίδες (αράπικα φιστίκια), αλλιώς παρασκευασμένα ή διατηρημένα

                                    —

                                    2008 11 91 ·

                        2008 11 96 ·

                        2008 11 98

                              (Ζωοτροφές και τρόφιμα)

                        Πιπεριές (μη γλυκιές) (Capsicum spp.)

                              (Τρόφιμα — νωπά ή διατηρημένα με απλή ψύξη)

                        ex 0709 60 99

                           20

                           Ταϊλάνδη (TH)

                        Υπολείμματα φυτοφαρμάκων (2)
                            (13)

                        10

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00 ·

                           10

                           Ταϊλάνδη (TH)

                        Υπολείμματα φυτοφαρμάκων (2)
                            (14)

                        20

                        ex 0710 22 00

                           10

                                    —

                                    Μελιτζάνες

                                    —

                                    0709 30 00 ·

                        ex 0710 80 95

                           72

                              (Τρόφιμα — νωπά ή διατηρημένα με απλή ψύξη ή κατεψυγμένα)

                                    —

                                    Αποξηραμένα βερίκοκα

                                    —

                                 0813 10 00

                           Τουρκία (TR)

                        Θειώδη άλατα (15)

                        10

                                    —

                                    Βερίκοκα, άλλως παρασκευασμένα ή διατηρημένα

                                    —

                                 2008 50 61

                              (Τρόφιμα)

                        Λεμόνια (Citrus limon, Citrus limonum)

                              (Τρόφιμα — νωπά, διατηρημένα με απλή ψύξη ή αποξηραμένα)

                        0805 50 10

                           Τουρκία (TR)

                        Κατάλοιπα φυτοφαρμάκων (2)

                        10

                        Γλυκοπιπεριές (Capsicum annuum)

                        0709 60 10 ·

                           Τουρκία (TR)

                        Υπολείμματα φυτοφαρμάκων (2)
                            (16)

                        10

                        0710 80 51

                              (Τρόφιμα — λαχανικά νωπά ή διατηρημένα με απλή ψύξη ή κατεψυγμένα)

                        Αμπελόφυλλα

                              (Τρόφιμα)

                        ex 2008 99 99

                           11· 19

                           Τουρκία (TR)

                        Υπολείμματα φυτοφαρμάκων (2)
                            (17)

                        50

                                    —

                                    Φιστίκια, με κέλυφος

                                    —

                                 0802 51 00

                           Ηνωμένες Πολιτείες (US)

                        Αφλατοξίνες

                        20

                                    —

                                    Φιστίκια, χωρίς κέλυφος

                                    —

                                 0802 52 00

                              (Τρόφιμα)

                                    —

                                    Αποξηραμένα βερίκοκα

                                    —

                                 0813 10 00

                           Ουζμπεκιστάν (UZ)

                        Θειώδη άλατα (15)

                        50

                                    —

                                    Βερίκοκα, άλλως παρασκευασμένα ή διατηρημένα

                                    —

                                 2008 50 61

                              (Τρόφιμα)

                                    —

                                    Φύλλα κορίανδρου

                                    —

                                 ex 0709 99 90

                           72

                           Βιετνάμ (VN)

                        Υπολείμματα φυτοφαρμάκων (2)
                            (18)

                        50

                                    —

                                    Βασιλικός (ιερός βασιλικός, γλυκός βασιλικός)

                                    —

                                    ex 1211 90 86 ·

                           20

                        ex 2008 99 99

                           75

                                    —

                                    Μέντα

                                    —

                                    ex 1211 90 86 ·

                           30

                        ex 2008 99 99

                           70

                                    —

                                    Μαϊντανός

                                    —

                                 ex 0709 99 90

                           40

                              (Τρόφιμα — βότανα νωπά ή διατηρημένα σε απλή ψύξη)

                                    —

                                    Μπάμιες

                                    —

                                 ex 0709 99 90

                           20

                           Βιετνάμ (VN)

                        Υπολείμματα φυτοφαρμάκων (2)
                            (18)

                        50

                                    —

                                    Πιπεριές (μη γλυκές) (Capsicum spp.)

                                    —

                                 ex 0709 60 99

                           20

                              (Τρόφιμα — νωπά ή διατηρημένα με απλή ψύξη)

                                    —

                                    Πιταχάγια (dragon fruit)

                              (Τρόφιμα — νωπά ή διατηρημένα με απλή ψύξη)

                                    —

                                 ex 0810 90 20

                           10

                           Βιετνάμ (VN)

                        Υπολείμματα φυτοφαρμάκων (2)
                            (18)

                        20

         (1)  Όταν σε κάποιον κωδικό ΣΟ απαιτείται μόνο ορισμένα προϊόντα να υποβληθούν σε ελέγχους και δεν υπάρχει ειδική υποδιαίρεση για τον κωδικό αυτόν, ο κωδικός ΣΟ φέρει τη σήμανση “ex”.

         (2)  Τουλάχιστον τα κατάλοιπα των εν λόγω φυτοφαρμάκων που απαριθμούνται στο πρόγραμμα ελέγχου που εγκρίθηκε σύμφωνα με το άρθρο 29 παράγραφος 2 του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1) και τα οποία μπορούν να αναλυθούν με πολυ-υπολειμματικές μεθόδους βάσει GC-MS και LC-MS (φυτοφάρμακα προς παρακολούθηση μέσα/επάνω σε προϊόντα φυτικής προέλευσης μόνο).

         (3)  Κατάλοιπα chlorbufam.

         (4)  Κατάλοιπα phenthoate.

         (5)  Είδος Brassica oleracea L. convar. Botrytis (L) Alef var. italica Plenck, καλλιεργητική ποικιλία alboglabra. Γνωστό και ως “Kai Lan”, “Gai Lan”, “Gailan”, “Kailan”, “Chinese kale”, “Jie Lan”.

         (6)  Κατάλοιπα trifluralin.

         (7)  Κατάλοιπα acephate, aldicarb (άθροισμα aldicarb, του σουλφοξειδίου και της σουλφόνης του, εκφραζόμενο ως aldicarb), amitraz (amitraz, συμπεριλαμβανομένων των μεταβολιτών που περιέχουν 2,4-διμεθυλανιλίνη, εκφραζόμενο ως amitraz), diafenthiuron, dicofol (άθροισμα των p, p′ και o, p′ ισομερών), διθειοκαρβαμιδικές ενώσεις (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram) και methiocarb (άθροισμα methiocarb και του σουλφοξειδίου και της σουλφόνης του, εκφραζόμενο ως methiocarb).

         (8)  Κατάλοιπα hexaflumuron, methiocarb (άθροισμα methiocarb, του σουλφοξειδίου και της σουλφόνης του, εκφραζόμενο ως methiocarb), phenthoate και thiophanate-methyl.

         (9)  Κατάλοιπα dicofol (άθροισμα των p, p′ και o, p′ ισομερών), dinotefuran, folpet, prochloraz (άθροισμα prochloraz και των μεταβολιτών του που περιέχουν 2,4,6-τριχλωροφαινόλη, εκφραζόμενο ως prochloraz), thiophanate-methyl και triforine.

         (10)  Για τους σκοπούς του παρόντος παραρτήματος, ως “χρωστικές ουσίες Sudan” νοούνται οι ακόλουθες χημικές ουσίες: i) Sudan I (αριθ. CAS 842-07-9)· ii) Sudan II (αριθ. CAS 3118-97-6)· iii) Sudan III (αριθ. CAS 85-86-9)· iv) Scarlet Red· ή Sudan IV (αριθ. CAS 85-83-6).

         (11)  Μέθοδος αναφοράς EN/ISO 6579 ή μέθοδος που έχει επικυρωθεί σε σχέση με τη μέθοδο αυτή, όπως αναφέρεται στο άρθρο 5 του κανονισμού (ΕΚ) αριθ. 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα (ΕΕ L 338 της 22.12.2005, σ. 1).

         (12)  Κατάλοιπα acephate και diafenthiuron.

         (13)  Κατάλοιπα formetanate [άθροισμα formetanate και των αλάτων του εκφραζόμενο ως formetanate (υδροχλωρικό)], prothiofos και triforine.

         (14)  Κατάλοιπα acephate, dicrotophos, prothiofos, quinalphos και triforine.

         (15)  Μέθοδοι αναφοράς: EN 1988-1:1998, EN 1988-2:1998 ή ISO 5522:1981.

         (16)  Κατάλοιπα diafenthiuron και formetanate [άθροισμα formetanate και των αλάτων του εκφραζόμενο ως formetanate (υδροχλωρικό)] και thiophanate-methyl.

         (17)  Κατάλοιπα διθειοκαρβαμιδικών ενώσεων (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram) και metrafenone.

         (18)  Κατάλοιπα διθειοκαρβαμιδικών ενώσεων (διθειοκαρβαμιδικές ενώσεις εκφραζόμενες ως CS2, συμπεριλαμβανομένων των maneb, mancozeb, metiram, propineb, thiram και ziram), phenthoate και quinalphos.»


title: Εκτελεστικός κανονισμός (ΕΕ) αριθ. 218/2012 της Επιτροπής, της 13ης Μαρτίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Béa du Roussillon (ΠΟΠ)]

text:
               15.3.2012

               EL

               Επίσημη Εφημερίδα της Ευρωπαϊκής Ένωσης

               L 75/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 218/2012 ΤΗΣ ΕΠΙΤΡΟΠΉΣ
   της 13ης Μαρτίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Béa du Roussillon (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο και κατ’ εφαρμογή του άρθρου 17 παράγραφος 2 του κανονισμού (ΕΚ) αριθ. 510/2006, η αίτηση που υπέβαλε η Γαλλία για την καταχώριση της ονομασίας «Béa du Roussillon» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαρτίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 193 της 2.7.2011, σ. 22.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΓΑΛΛΙΑ
      Béa du Roussillon (ΠΟΠ)


title: Εκτελεστικός κανονισμός (ΕΕ) αριθ. 342/2013 της Επιτροπής, της 16ης Απριλίου 2013 , για την τροποποίηση του κανονισμού (ΕΚ) αριθ. 589/2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τις προδιαγραφές εμπορίας των αυγών

text:
               17.4.2013

               EL

               Επίσημη Εφημερίδα της Ευρωπαϊκής Ένωσης

               L 107/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 342/2013 ΤΗΣ ΕΠΙΤΡΟΠΉΣ
   της 16ης Απριλίου 2013
   για την τροποποίηση του κανονισμού (ΕΚ) αριθ. 589/2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τις προδιαγραφές εμπορίας των αυγών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 121 στοιχείο δ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 24 παράγραφος 2 του κανονισμού (ΕΚ) αριθ. 589/2008 της Επιτροπής (2), τα κράτη μέλη διασφαλίζουν ότι τα αυγά ελέγχονται σε όλα τα στάδια της εμπορίας, πράγμα που θα μπορούσε να ερμηνευθεί ως εξακρίβωση της τήρησης κάθε απαίτησης που προβλέπει ο κανονισμός, σε όλα τα στάδια της αλυσίδας εμπορίας.

               (2)

               Ωστόσο, ορισμένες από τις απαιτήσεις που προβλέπει ο κανονισμός αφορούν συγκεκριμένο στάδιο της αλυσίδας εμπορίας και, ως εκ τούτου, πρέπει να ελέγχονται κατά το στάδιο αυτό. Για παράδειγμα, ορισμένες απαιτήσεις πρέπει να ελέγχονται στη μονάδα παραγωγής, ενώ άλλες απαιτήσεις πρέπει να ελέγχονται στο στάδιο της λιανικής πώλησης, κατά περίπτωση.

               (3)

               Λαμβανομένων υπόψη των ανωτέρω, είναι απαραίτητο να εξασφαλιστεί ένας βαθμός ευελιξίας όσον αφορά τους προς διενέργεια ελέγχους σε διάφορα στάδια της αλυσίδας εμπορίας.

               (4)

               Ως εκ τούτου, ο κανονισμός (ΕΚ) αριθ. 589/2008 πρέπει να τροποποιηθεί αναλόγως.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 24 παράγραφος 2 του κανονισμού (ΕΚ) αριθ. 589/2008 αντικαθίσταται από το ακόλουθο κείμενο:

      «2.   Οι υπηρεσίες επιθεώρησης που αναφέρονται στην παράγραφο 1 ελέγχουν τα προϊόντα που καλύπτει ο παρών κανονισμός στα διάφορα στάδια της εμπορίας, κατά περίπτωση. Εκτός της τυχαίας δειγματοληψίας, οι έλεγχοι διενεργούνται βάσει ανάλυσης κινδύνου, λαμβάνοντας υπόψη τον τύπο και τη δυναμικότητα της σχετικής επιχείρησης, καθώς και το καταγραφέν ιστορικό του παραγωγού όσον αφορά τη συμμόρφωση με τις προδιαγραφές εμπορίας των αυγών.».

   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Απριλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 163 της 24.6.2008, σ. 6.


title: Εκτελεστικός κανονισμός (EE) 2015/814 του Συμβουλίου, της 26ης Μαΐου 2015, για την εφαρμογή του άρθρου 16 παράγραφος 1 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη

text:
               27.5.2015

               EL

               Επίσημη Εφημερίδα της Ευρωπαϊκής Ένωσης

               L 129/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2015/814 ΤΟΥ ΣΥΜΒΟΥΛΊΟΥ
   της 26ης Μαΐου 2015
   για την εφαρμογή του άρθρου 16 παράγραφος 1 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παράγραφος 1,
   Εκτιμώντας τα ακόλουθα:

               (1)

               Στις 2 Μαρτίου 2011, το Συμβούλιο εξέδωσε τον κανονισμό (ΕE) αριθ. 204/2011.

               (2)

               Η Επιτροπή του Συμβουλίου Ασφαλείας που έχει θεσπιστεί δυνάμει της απόφασης (ΑΣΑΗΕ) 1970 (2011) που αφορά την Λιβύη ενημέρωσε τον κατάλογο των προσώπων και οντοτήτων που υπόκεινται σε ταξιδιωτικούς περιορισμούς και μέτρα δέσμευσης περιουσιακών στοιχείων.

               (3)

               Συνεπώς, ο κανονισμός (ΕΕ) αριθ. 204/2011 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ
   Άρθρο 1
   Το παράρτημα II του κανονισμού (ΕΕ) αριθ. 204/2011 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαΐου 2015.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 58 της 3.3.2011, σ. 1.

      ΠΑΡΑΡΤΗΜΑ

            «ΠΑΡΑΡΤΗΜΑ II

               Κατάλογος των φυσικών και νομικών προσώπων, οντοτήτων και οργανισμών που αναφέρονται στο άρθρο 6 παράγραφος 1

            Α.   Πρόσωπα

                        6.

                           Ονοματεπώνυμο: ABU ZAYD UMAR DORDA

                           Τίτλος: δεν υπάρχει Ονομασία: α) Αξίωμα: Διευθυντής Οργανισμού Εξωτερικής Ασφάλειας. β) Επικεφαλής της υπηρεσίας εξωτερικών πληροφοριών. ΗΜΕΡ/ΝΙΑ ΓΕΝ.: δεν υπάρχει Ημερ. γέννησης: δεν υπάρχει Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: Λιβύη ((Εικαζόμενη κατάσταση/παραμονή: υπό κράτηση στη Λιβύη)) Ημερομηνία καταχώρησης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων).

                           Συμπληρωματικές πληροφορίες

                        Καθεστωτικός. Επικεφαλής της υπηρεσίας εξωτερικών πληροφοριών.

                        7.

                           Ονοματεπώνυμο: ABU BAKR YUNIS JABIR

                           Τίτλος: Υποστράτηγος Ονομασία: Αξίωμα: Υπουργός Άμυνας. ΗΜΕΡ/ΝΙΑ ΓΕΝ.: 1952 Τόπος γέννησης: Jalo, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων). Εικαζόμενη κατάσταση/παραμονή: θανών.

                           Συμπληρωματικές πληροφορίες

                        Γενική ευθύνη για τις πράξεις των ενόπλων δυνάμεων.

                        8.

                           Ονοματεπώνυμο: MATUQ MOHAMMED MATUQ

                           Τίτλος: δεν υπάρχει Ονομασία: Αξίωμα: Γραμματέας επιχειρήσεων κοινής ωφελείας Ημερομηνία γέννησης: 1956 Τόπος γέννησης: Khoms, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων). Εικαζόμενη κατάσταση/παραμονή: Άγνωστη, εικάζεται ότι έχει συλληφθεί.

                           Συμπληρωματικές πληροφορίες

                        Υψηλόβαθμο μέλος του καθεστώτος. Εμπλεκόμενος στις επαναστατικές επιτροπές. Ιστορικό συμμετοχής σε καταστολή αντιφρονούντων και βιαιοπραγίες.

                        9.

                           Ονοματεπώνυμο: AISHA MUAMMAR MUHAMMED ABU MINYAR QADHAFI

                           Τίτλος: δεν υπάρχει Ονομασία: δεν υπάρχει Ημερ. γέννησης: 1978 Τόπος γέννησης: Τρίπολι, Λιβύη Λίαν βέβαιο παρωνύμιο: Aisha Muhammed Abdul Salam (αριθμός διαβατηρίου: 215215) Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: 428720 Εθνικός αριθμός ταυτοποίησης: δεν υπάρχει Διεύθυνση: Σουλτανάτο του Ομάν (Εικαζόμενη κατάσταση/παραμονή: Σουλτανάτο του Ομάν) Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).

                           Συμπληρωματικές πληροφορίες

                        Στενή σχέση με το καθεστώς. Ταξίδευε κατά παράβαση της παραγράφου 15 της απόφασης 1970, όπως περιγράφεται από την ειδική ομάδα εμπειρογνωμόνων για τη Λιβύη, στην ενδιάμεση έκθεσή της του 2013.

                        10.

                           Ονοματεπώνυμο: HANNIBAL MUAMMAR QADHAFI

                           Τίτλος: δεν υπάρχει Ονομασία: δεν υπάρχει Ημερ. γέννησης:20 Σεπτ. 1975Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: Β/002210 Εθνικός αριθμός ταυτοποίησης: δεν υπάρχει Διεύθυνση: Αλγερία (Εικαζόμενη κατάσταση/παραμονή: Αλγερία) Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).

                           Συμπληρωματικές πληροφορίες

                        Στενή σχέση με το καθεστώς.

                        11.

                           Ονοματεπώνυμο: KHAMIS MUAMMAR QADHAFI

                           Τίτλος: δεν υπάρχει Ονομασία: δεν υπάρχει Ημερ. γέννησης: 1978 Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων). Εικαζόμενη κατάσταση/παραμονή: θανών.

                           Συμπληρωματικές πληροφορίες

                        Στενή σχέση με το καθεστώς. Διοίκηση στρατιωτικών μονάδων εμπλεκόμενων στην καταστολή διαδηλώσεων.

                        12.

                           Ονοματεπώνυμο: MOHAMMED MUAMMAR QADHAFI

                           Τίτλος: δεν υπάρχει Ονομασία: δεν υπάρχει Ημερ. γέννησης: 1970 Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: Σουλτανάτο του Ομάν (Εικαζόμενη κατάσταση/παραμονή: Σουλτανάτο του Ομάν) Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).

                           Συμπληρωματικές πληροφορίες

                        Στενή σχέση με το καθεστώς.

                        13.

                           Ονοματεπώνυμο: MUAMMAR MOHAMMED ABU MINYAR QADHAFI

                           Τίτλος: δεν υπάρχει Ονομασία: Αρχηγός της Επανάστασης, Ύπατος Διοικητής των Ενόπλων Δυνάμεων Ημερ. γέννησης: 1942 Τόπος γέννησης: Σύρτη, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε από τον ΟΗΕ σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων). Εικαζόμενη κατάσταση/παραμονή: θανών.

                           Συμπληρωματικές πληροφορίες

                        Υπεύθυνος για τη διαταγή καταστολής διαδηλώσεων, παραβιάσεις ανθρωπίνων δικαιωμάτων.

                        14.

                           Ονοματεπώνυμο: MUTASSIM QADHAFI

                           Τίτλος: δεν υπάρχει Ονομασία: Σύμβουλος Εθνικής Ασφάλειας Ημερ. γέννησης: 1976 Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων). Εικαζόμενη κατάσταση/παραμονή: θανών.

                           Συμπληρωματικές πληροφορίες

                        Στενή σχέση με το καθεστώς.

                        15.

                           Ονοματεπώνυμο: SAADI QADHAFI

                           Τίτλος: δεν υπάρχει Ονομασία: Διοικητής των Ειδικών Δυνάμεων Ημερ. γέννησης: α)27 Μαΐου 1973β)1 Ιαν. 1975Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: α) 014797 β) 524521 Εθνικός αριθμός ταυτοποίησης: δεν υπάρχει Διεύθυνση: Λιβύη (υπό κράτηση) Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων).

                           Συμπληρωματικές πληροφορίες

                        Στενή σχέση με το καθεστώς. Διοίκηση στρατιωτικών μονάδων εμπλεκόμενων στην καταστολή διαδηλώσεων.

                        16.

                           Ονοματεπώνυμο: SAIF AL-ARAB QADHAFI

                           Τίτλος: δεν υπάρχει Ονομασία: δεν υπάρχει Ημερ. γέννησης: 1982 Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων). Εικαζόμενη κατάσταση/παραμονή: θανών.

                           Συμπληρωματικές πληροφορίες

                        Στενή σχέση με το καθεστώς.

                        17.

                           Ονοματεπώνυμο: SAIF AL-ISLAM QADHAFI

                           Τίτλος: δεν υπάρχει Ονομασία: Διευθυντής, Ίδρυμα Qadhafi Ημερ. γέννησης:25 Ιουν. 1972Τόπος γέννησης: Τρίπολι, Λιβύη Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: Β014995 Εθνικός αριθμός ταυτοποίησης: δεν υπάρχει Διεύθυνση: Λιβύη (Εικαζόμενη κατάσταση/παραμονή: υπό κράτηση στη Λιβύη) Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με τις παραγράφους 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).

                           Συμπληρωματικές πληροφορίες

                        Στενή σχέση με το καθεστώς. Εμπρηστικές δημόσιες δηλώσεις που ενθάρρυναν τη βία κατά των διαδηλωτών.

                        18.

                           Ονοματεπώνυμο: 1: ABDULLAH AL-SENUSSI

                           Τίτλος: Συνταγματάρχης Ονομασία: Διευθυντής στρατιωτικών υπηρεσιών ασφάλειας Ημερ. γέννησης: 1949 Τόπος γέννησης: Σουδάν Λίαν βέβαιο παρωνύμιο: α) Abdoullah Ould Ahmed (Αριθμός διαβατηρίου: B0515260· Ημερ. γέννησης: 1948· Τόπος γέννησης: Anefif (Kidal), Μάλι· ημερομηνία έκδοσης: 10 Ιαν. 2012· τόπος έκδοσης: Bamako, Μάλι· ημερομηνία λήξης: 10 Ιαν. 2017) β) Abdoullah Ould Ahmed (αριθμός ταυτότητας Μάλι 073/SPICRE· τόπος γέννησης: Anefif, Μάλι· ημερομηνία έκδοσης: 6 Δεκ. 2011· τόπος έκδοσης: Essouck, Μάλι) Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: Λιβύη (Εικαζόμενη κατάσταση/παραμονή: υπό κράτηση στη Λιβύη) Ημερομηνία καταχώρισης:26 Φεβρ. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων).

                           Συμπληρωματικές πληροφορίες

                        Συμμετοχή της Στρατιωτικής Υπηρεσίας Πληροφοριών στην καταστολή διαδηλώσεων. Στο ιστορικό του περιλαμβάνονται υποψίες εμπλοκής στη σφαγή των φυλακών Abu Selim. Έχει καταδικαστεί ερήμην για τη βομβιστική επίθεση στην πτήση της UTA. Γαμπρός του Muammar Qadhafi.

                        19.

                           Ονοματεπώνυμο: SAFIA FARKASH AL-BARASSI

                           Τίτλος: δεν υπάρχει Ονομασία: δεν υπάρχει Ημερ. γέννησης: Περίπου 1952 Τόπος γέννησης: Al Bayda, Λιβύη Λίαν βέβαιο παρωνύμιο: Safia Farkash Mohammed Al-Hadad, γεννηθείσα στις 1 Ιανουαρίου. 1953 (διαβατήριο Ομάν αριθ. 03825239) Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: 03825239 Εθνικός αριθμός ταυτοποίησης: δεν υπάρχει Διεύθυνση: Σουλτανάτο του Ομάν Ημερομηνία καταχώρισης:24 Ιουν. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 και την παράγραφο 19 της απόφασης 1973 (ταξιδιωτική απαγόρευση, δέσμευση περιουσιακών στοιχείων).

                           Συμπληρωματικές πληροφορίες

                        Αξιοσημείωτος προσωπικός πλούτος που θα μπορούσε να χρησιμοποιηθεί υπέρ του καθεστώτος. Η αδελφή της Fatima FARKASH είναι σύζυγος του ABDALLAH SANUSSI, επικεφαλής της υπηρεσίας στρατιωτικών πληροφοριών της Λιβύης.

                        20.

                           Ονοματεπώνυμο: ABDELHAFIZ ZLITNI

                           Τίτλος: δεν υπάρχει Ονομασία: α) Υπουργός Σχεδιασμού και Οικονομικών της κυβέρνησης του συνταγματάρχη Qadhafi. β) Γραμματέας της Γενικής Λαϊκής Επιτροπής Οικονομικών και Σχεδιασμού γ) Προσωρινός επικεφαλής της Κεντρικής Τράπεζας της Λιβύης Ημερ. γέννησης: 1935 Τόπος γέννησης: δεν υπάρχει Λίαν βέβαιο παρωνύμιο: δεν υπάρχει Ελάχιστα βέβαιο παρωνύμιο: δεν υπάρχει Ιθαγένεια: δεν υπάρχει Αριθ. διαβατηρίου: δεν υπάρχει Εθνικός αριθμός ταυτοποίησης: δεν υπάρχει Διεύθυνση: δεν υπάρχει Ημερομηνία καταχώρισης:24 Ιουν. 2011Άλλες πληροφορίες: Καταχωρίστηκε στον κατάλογο σύμφωνα με την παράγραφο 15 της απόφασης 1970 και την παράγραφο 19 της απόφασης 1973 (ταξιδιωτική απαγόρευση, δέσμευση περιουσιακών στοιχείων).

                           Συμπληρωματικές πληροφορίες

                        Εμπλέκεται σε πράξεις βίας κατά διαδηλωτών. Γραμματέας της Γενικής Λαϊκής Επιτροπής Οικονομικών και Σχεδιασμού. Ο Zltini επί του παρόντος εκτελεί χρέη προσωρινού επικεφαλής της Κεντρικής Τράπεζας της Λιβύης. Στο παρελθόν διετέλεσε Πρόεδρος της Εθνικής Εταιρείας Πετρελαίου. Σύμφωνα με τις πληροφορίες που διαθέτουμε, επί του παρόντος καταβάλλει προσπάθειες για να συγκεντρώσει κεφάλαια υπέρ του καθεστώτος για την αποκατάσταση των αποθεματικών της Κεντρικής Τράπεζας τα οποία έχουν ήδη δαπανηθεί για τη συντήρηση της τρέχουσας στρατιωτικής εκστρατείας.»


title: Εκτελεστικός κανονισμός (ΕΕ) 2015/1424 της Επιτροπής, της 20ής Αυγούστου 2015, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pomme du Limousin (ΠΟΠ)]

text:
               26.8.2015

               EL

               Επίσημη Εφημερίδα της Ευρωπαϊκής Ένωσης

               L 223/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1424 ΤΗΣ ΕΠΙΤΡΟΠΉΣ
   της 20ής Αυγούστου 2015
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pomme du Limousin (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Pomme du Limousin», η οποία καταχωρίσθηκε δυνάμει του κανονισμού (ΕΚ) αριθ. 503/2007 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Pomme du Limousin» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Αυγούστου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 503/2007 της Επιτροπής, της 8ης Μαΐου 2007, όσον αφορά την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pohořelický kapr (ΠΟΠ) — Žatecký chmel (ΠΟΠ) — Pomme du Limousin (ΠΟΠ) — Tome des Bauges (ΠΟΠ)] (ΕΕ L 119 της 9.5.2007, σ. 5).

      (3)  ΕΕ C 120 της 15.4.2015, σ. 6.


title: Εκτελεστικός κανονισμός (ΕΕ) αριθ. 321/2014 της Επιτροπής, της 27ης Μαρτίου 2014 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               28.3.2014

               EL

               Επίσημη Εφημερίδα της Ευρωπαϊκής Ένωσης

               L 93/83

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 321/2014 ΤΗΣ ΕΠΙΤΡΟΠΉΣ
   της 27ης Μαρτίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  219,4

                  MA

                  57,7

                  TN

                  74,1

                  TR

                  94,4

                  ZZ

                  111,4

                  0707 00 05

                  MA

                  44,0

                  TR

                  139,3

                  ZZ

                  91,7

                  0709 93 10

                  MA

                  32,5

                  TR

                  78,9

                  ZZ

                  55,7

                  0805 10 20

                  EG

                  45,2

                  IL

                  68,0

                  MA

                  56,0

                  TN

                  47,3

                  TR

                  58,4

                  ZA

                  60,4

                  ZZ

                  55,9

                  0805 50 10

                  MA

                  35,6

                  TR

                  85,5

                  ZZ

                  60,6

                  0808 10 80

                  AR

                  89,5

                  BR

                  114,7

                  CL

                  95,3

                  CN

                  117,4

                  MK

                  23,6

                  US

                  170,5

                  ZA

                  68,9

                  ZZ

                  97,1

                  0808 30 90

                  AR

                  89,4

                  CL

                  134,1

                  CN

                  52,7

                  TR

                  127,0

                  ZA

                  82,1

                  ZZ

                  97,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».